એ દિવસે પંડિત લલિતદેવનો સંગીતનો કાર્યક્રમ દુબઈમાં હતો. દુબઈનું ભારતીય સાંસ્કૃતિક મંડળ કાર્યક્રમ યોજી રહ્યું હતું અને દુબઈની મુલાકાતે આવેલ ભારત સરકારનાં સાંસ્કૃતિક ખાતાનાં પ્રધાન શ્રીમતી મધુરી ચેટરજી પ્રમુખપદે હતાં. એ કાર્યક્રમમાં પંડિત લલિતદેવ અને તેમનું ગ્રુપ ખૂબ ખીલ્યું. મોડી રાત્રે ભૈરવી સાથે એ કાર્યક્રમ સંપન્ન થયો ત્યાં સુધી પ્રધાનશ્રી મધુરીએ હાજરી આપી. વચ્ચે તેમના પ્રવચન દરમિયાન પોતે બાળપણમાં પંડિત લલિતદેવ સાથે સંગીત શીખતાં હતાં તેનું ગૌરવ પણ વ્યક્ત કર્યું અને તેમને વધુ અને વધુ કીર્તિમાનો સંગીતમાં સ્થાપવાની શુભેચ્છા પણ પાઠવી. લલિત સન્માન સ્વીકારતાં ગદ્ગ દિત થઈ ગયો.